— Бадай, самая істотная і клопатная справа, якой давялося займацца, — стварэнне новых культур на землях, перададзеных у лясны фонд сельскай гаспадаркай. Плошча былых сенажацяў і пашы была такой значнай, што праектная ўстаноўка лесаўпарадкавання 2003 года была перавышана амаль на чвэрць. Склад новых лясоў атрымаўся такі: сасна — 77,5%, яліна і лістоўніца — 0,9, дуб — 9,8, ясень — 0,2, бяроза — 0,4, вольха чорная — 0,6. Пасаджаныя на гэтых землях дрэвы патрабуюць павышанай увагі, таму што даволі дрэнна прыжываюцца. Прыблізна пятую частку маладых насаджэнняў — а гэта больш за 800 гектараў — сёння неабходна дапаўняць.